૧૩ દાનીયેલના પુસ્તકમાં આપેલી ભવિષ્યવાણી આપણને એ જોવા મદદ કરે છે સમયના પ્રવાહમાં આપણે ક્યાં છીએ. દાનીયેલે માણસની મૂર્તિ જોઈ, જે જુદી જુદી ધાતુની બનેલી હતી. (દાની. ૨:૨૮, ૩૧-૩૩) એ મૂર્તિ ઈશ્વરના લોકો પર ભૂતકાળમાં અને હમણાં મોટી અસર કરનાર, એક પછી એક આવતી જગત સત્તાઓને દર્શાવે છે. બાબેલોન, માદાય-ઈરાન, ગ્રીસ અને રોમન જગત સત્તાઓ થઈ ગઈ, છેલ્લી જગત સત્તા હમણાં ચાલી રહી છે. દાનીયેલની ભવિષ્યવાણીનો અભ્યાસ જણાવે છે કે મૂર્તિના પગની પાટલીઓ કે પંજા અને આંગળા છેલ્લી જગત સત્તાને દર્શાવે છે. પહેલા વિશ્વયુદ્ધ દરમિયાન, બ્રિટન અને અમેરિકા ખાસ ભાગીદાર બન્યા. હા, દાનીયેલની મૂર્તિમાંની પાંચમી જગત સત્તા એંગ્લો-અમેરિકન જગત સત્તા છે. મૂર્તિનો છેલ્લો ભાગ, પગના પંજા બતાવે છે કે બીજી કોઈ જગત સત્તા ઊભી થવાની નથી. લોઢા અને માટીના મિશ્રણથી બનેલા પગના પંજા અને આંગળા, નબળી પડી ગયેલી એંગ્લો-અમેરિકન જગત સત્તાને દર્શાવે છે.